GiliGold/VAD_KnessetCorpus huggingface dataset:
ארז מלול:
לא הרבה
ינון אזולאי:
פינדרוס, רצית להגיד משהו?
יצחק פינדרוס:
אני רוצה להעלות שוב, על אף שזה כרגע בטיפול של היועצת המשפטית של הכנסת, ולהזכיר: חצי מהיושבים פה בחדר הם עוזרים פרלמנטריים וחצי הם עובדי סיעות
יצחק פינדרוס:
 העובדים של המדינה, שהם לא "עובדי מדינה" – כי זו לא ההגדרה שלהם, העובדים היחידים שלא נכללים בכללים הסבירים והנורמליים כמו כל עובדי המדינה אלה אותם מנהלי הסיעות, וצריך לעשות לדבר הזה סוף
יצחק פינדרוס:
      יש הצעת החוק של הוועדה שעברה בקריאה ראשונה, צריך לטפל בזה, הדבר הזה חייב להסתיים
יצחק פינדרוס:
 יש לנו שבועיים עד תשעה באב לגמור את הדבר הזה, לא מעניין אותי איך אבל צריך לגמור את זה
יצחק פינדרוס:
 היועצת המשפטית מטפלת בזה, אני מקווה שוועדת החוקה לא תעכב את זה
ארז מלול:
הם באמת עובדים קשה, במיוחד בימי שני ורביעי, נותנים את הנשמה ולא רואים – לא יום ולא לילה
יצחק פינדרוס:
אני מסתכל פה בחדר, 50% זה עובדי סיעות
ארז מלול:
ובמליאה מה?
יצחק פינדרוס:
שם זה 100% כמעט
יצחק פינדרוס:
 הם לא מקבלים שום דבר – לא מענק, לא תנאים, כלום
יצחק פינדרוס:
     אני מזכיר את זה שוב
יצחק פינדרוס:
 הוועדה בראשותו של ניר אורבך העלתה הצעה, יש התדיינות, זה בטיפול כרגע, אבל כולם צריכים לתת גז ולגמור את הדבר הזה, זה לא יכול להיות
יצחק פינדרוס:
 לא יכול להיות שעובדי סיעות שנמצאים פה לילות, יותר מעוזרים פרלמנטריים – עם כל הכבוד גם לי יש עוזרים, אני מכיר את זה, אבל בסוף מי שנמצא פה ימים ולילות, 24 שעות, זה מנהלי הסיעות
יצחק פינדרוס:
      זה שהם לא נמצאים בשום תקנה, בשום דבר, זה דבר שצריך להיפסק וזה תפקידה של ועדת הכנסת
ינון אזולאי:
 החשב, אתה רוצה לענות לנו?
אלירן ברוך:
	 אפשר להעלות שאלה קטנה?
ינון אזולאי:
אני אתן לכם גם, לא שכחתי
אליסף אלעזר:
אני מקבל את כל מה שנאמר פה לגבי הבעיות, אנחנו חשבנו עליהן
אליסף אלעזר:
 אבל אנחנו בחשבות מניחים שרוב היועצים הפרלמנטריים יהיו זכאים בהתאם לכללים שנקבעו בהסכם
אליסף אלעזר:
     יש לנו הרבה עבודה לעשות בשביל לבדוק את זה
אליסף אלעזר:
 יש פה מורכבות, גם טכנית, ולכן אני מציע שאנחנו נוכל קודם כל להתחיל לבדוק ולשלם את המענקים לאלה שזכאים לפי ההסכם
אליסף אלעזר:
 בהמשך, אחרי שאנחנו נראה באמת מה הכמויות של היועצים שלא נכללים במסגרת ההסכם, על איזו תופעה מדובר בכלל ומה המענה שאנחנו יכולים לתת, נוכל להביא לוועדה הציבורית איזשהן המלצות, ככל שיידרש
יצחק פינדרוס:
	 אנחנו כבר אומרים לך: של כל ה"נורווגים" וכל השרים - -
ארז מלול:
לא כל השרים
יצחק פינדרוס:
- - ככלל, לכולם אותה הבעיה
ארז מלול:
לא כולם
יצחק פינדרוס:
של השרים לשעבר
אלירן ברוך:
אני עבדתי ברשות מוניציפלית לפני זה, הייתה לי הפסקה של קמפיין באמצע ואז באתי לפה
אלירן ברוך:
 יצאתי "קירח" מכל הכיוונים – גם משם לא קיבלתי - - -
ינון אזולאי:
רק רגע, אבל רשות הדיבור אצל חבר הכנסת קלנר
אריאל קלנר:
אלירן ידבר גם, חשוב לי מאוד שאתה תשמע
אריאל קלנר:
 בסוף היועצים זה אנחנו, זה הכוח וזה הכלי שלנו לבצע את העבודה שלנו בצורה הטובה ביותר
אריאל קלנר:
 אנחנו רוצים שיגיעו לפה הטובים ביותר, שאחרי זה גם יגדלו ויהפכו להיות בעצמם אנשי פרלמנט וחברי כנסת, ויבינו את העבודה הזאת טוב יותר
אריאל קלנר:
 לכן חשוב מאוד שאנחנו ניתן את הדעת, כולנו, כי אני חושב שהתנאים היום לא הולמים את הדרישות של התפקיד, בכמה וכמה מובנים
אריאל קלנר:
      צריך לשים לב לכמה חריגות, אפילו לעובדי הכנסת האחרים, יחסית לעובדים שהם עוזרים פרלמנטריים
אריאל קלנר:
 עובדי הכנסת, בדרך כלל, אני מניח, מגיעים מהמרחב שקרוב פה לכנסת
אריאל קלנר:
 הם עובדים כבר שנים, הם יעבדו פה שנים, הם גרים פה
אריאל קלנר:
 העוזרים הפרלמנטריים מגיעים איתנו לפעמים – כל אחד עם חבר כנסת שלו – אחד מהצפון, אחד מהדרום, מגיעים ממקומות שונים והם נשארים איתנו פה לילות, שעות שהן לא שעות, כמו שאנחנו עובדים
ארז מלול:
לא סביר, לא סביר
אריאל קלנר:
לכן ההתייחסות אליהם צריכה להיות אחרת
אריאל קלנר:
 הם לא יכולים ללכת הביתה בחמש-שש בערב, הם נשארים פה
אריאל קלנר:
 אני חושב שזה גם צריך להתבטא בשכר, במעמד ובהרבה מאוד נושאים שאפשר ללכת לקראתם
אריאל קלנר:
      ניקח לדוגמה את התשלומים על המלונות כשהם נשארים פה
אריאל קלנר:
 הם משלמים על המלונות ומקבלים החזר, בסדר, אבל בינתיים האשראי שלהם יורד ויורד ויורד והם לא יכולים לחייב אחרי זה את האשראי שלהם
אריאל קלנר:
 כלומר, לפעמים הם מגיעים למצב של חריגה ממסגרת ואז הם נתקעים, ברמה אנושית, בסיסית, משפחתית הם לא יכולים להתקיים
אריאל קלנר:
     אני חושב שצריך לראות איך למצוא פתרונות לנקודות האלה, כי זה אפילו לא עניין של עלות כספית, זה עניין של פרוצדורות; וחלק זה כן עלויות כספיות, שבסופו של דבר לכולנו כדאי שזה יטופל
ינון אזולאי:
	 תודה
ינון אזולאי:
 חבר הכנסת קלנר, רק הצעה: אפשר לפנות לוועדה הציבורית ולהעלות בפניה את הדברים האלה, ואפשר גם להופיע לפניה
זאב אלקין:
- - - נציגי הוועדה הציבורית לדיון
ינון אזולאי:
אתה רוצה עכשיו בשביל זה? לא, אנחנו סומכים על החשב
ינון אזולאי:
 אתה יודע כמה פעמים אני התלוננתי על זה שהם לא הגיעו לדיון? אני מסכים איתך, גם בפעם שעברה - - -
ינון אזולאי:
נכון שיהיו פה נציגי הוועדה הציבורית, ולא רק שישלחו לנו את ההחלטות
ינון אזולאי:
 זה נכון לגבי כל דיון שיש פה על הוועדה הציבורית, אני מסכים איתך
זאב אלקין:
- - - זה הכול בהתכתבויות
ינון אזולאי:
הם עוברים על כל הפרוטוקולים
זאב אלקין:
 זה לא מאפשר שיח
ינון אזולאי:
אנחנו רוצים שהם יהיו
ינון אזולאי:
 בדרך כלל כדאי שהם יהיו
ינון אזולאי:
 אני כבר הערתי את זה בפעם שעברה, בדיון על ביטול ההצמדה לשכר חברי הכנסת, והם לא היו
ינון אזולאי:
 אני חושב שצריך שהם יהיו
אליסף אלעזר:
אדוני, אני רק אתייחס להערה של חבר הכנסת קלינר לגבי בתי המלון
אליסף אלעזר:
 אומרת לי פה מנהלת השכר שאם היועצים מבקשים הם מקבלים מקדמה מראש
אושרית מזרחי:
	 הם מעבירים לנו את הקבלה, ובאותו יום שהם מעבירים לנו אותה הם מקבלים מקדמה לחשבון הבנק שלהם, על הסכום שהם שילמו
אריאל קלנר:
השאלה אם אפשר למצוא פתרון אחר, שזה לא יתפוס להם את מסגרת האשראי
אליסף אלעזר:
יש פתרון שאנחנו מקדמים במסגרת הכנסת, אבל אנחנו קצת יותר מוגבלים כשמדובר ביועצים פרלמנטריים – כי בסוף הם לא עובדי הכנסת, אלא עובדי חה"כים
קריאה:
זאת הבעיה, שאין לנו מעמד
אליסף אלעזר:
יועצים פרלמנטריים לא מוגדרים כעובדי הכנסת, אלא כעובדי חה"כים, ולכן יש לנו בעיה לתת להם - - -
ינון אזולאי:
הם לא מוגדרים כעובדי הכנסת, לא מוגדרים כעובדי המדינה, אבל מתנהגים אליהם כאילו הם עובדי המדינה שעובדים בתנאים פחותים
ינון אזולאי:
 אני אומר את זה כי אנחנו יודעים עד כמה הכנסת דואגת לעובדים שלה, למשל לאנשים עם מוגבלויות שבאים לעבוד פה – אין אח ורע לזה, התנאים פה באמת טובים, אי-אפשר להגיד ביקורת
ינון אזולאי:
      אבל בנושא הזה צריך לנסות ולייעל
ינון אזולאי:
 נכון, זה לא אותו דבר, אבל צריך להגיד "כן, אנחנו חושבים איך לייעל את זה" – זאת החשיבה שצריכה להיות
אליסף אלעזר:
אנחנו כמובן ניקח את זה לתשומת ליבנו
אריאל קלנר:
אם הם צריכים להיות עובדי חה"כ, אז לחה"כ צריכה להיות איזושהי גמישות אחרת לתת להם
אופיר כץ:
מי מהיועצים פה?
אלירן ברוך:
	 אלירן ומני
דני דנון:
	 אני יועץ של חברת הכנסת מיכל שיר, ואני גם חלק מוועד היועצים
דני דנון:
     עלו כאן כל מיני נושאים
דני דנון:
 אני רוצה לתת דוגמה - - -
ארז מלול:
- - - אם אתה העוזר של מיכל שיר – אתה, ספציפית, נסדר לך - - -
זאב אלקין:
על זה אתה לא מעיר? למירב הערת
אופיר כץ:
     בבקשה
זאב אלקין:
תבקש מחבר הכנסת מלול לחזור, אז תבין למה - - -
דני דנון:
עלו כאן כל מיני דוגמאות על אופי התעסוקה שלנו, שהוא כל כך מוזר, שתקופות הבחירות יוצרות לנו מצב שהוא שונה
דני דנון:
 אני מבין לגבי היועץ שהפסיק לעבוד בגלל שהוא לא היה טוב, בגלל חוסר התאמה, את זה אני עוד יכול להבין
דני דנון:
      אבל יכולים להיות פה יועצים מצוינים שעבדו, נגיד היה עכשיו יועץ רביעי לחה"כ לוועדה, חה"כ נבחר לכנסת וחוזר להיות יו"ר ועדה אבל עוד לא הקימו לו את הוועדה מחדש
דני דנון:
 היועץ נאמן לאותו חה"כ והוא מתכוון לחזור לעבוד איתו כשהוא יהיה יו"ר ועדה
דני דנון:
 המשא ומתן לקח זמן, לקח זמן עד שהקימו את הוועדה, יש ליועץ הפסקה בתקופה הקריטית הזאת, בתקופה המזכה, שבגללה הוא זכאי או לא זכאי
דני דנון:
      ניחא אם ההפסקה הייתה בתקופה הקודמת שאתה רק צובר בגינה את ה-200 ש"ח האלה חודש, אבל התקופה המזכה, כשיש לך הפסקה כזאת, היא אפילו לא נובעת מאופי התפקוד שלך, אלא נובעת נטו מחוסר היציבות ומאופי התפקיד שלנו
דני דנון:
 בסוף הרבה מהיועצים לא יקבלו את המענק למרות שהם עובדים פה המון זמן, ואני יכול לחשוב על מלא דוגמאות כאלה, על אנשים שעבדו מצוין
דני דנון:
     אני מבין שהוועדה יכולה לקבל את ההמלצות של הוועדה הציבורית; או לדחות אותן; או להחזיר אותן חזרה להערות, ואני לא יודע אם אני מעדיף שתדחו ואז זה יקרה רק אחרי הפגרה וכו'
דני דנון:
 אני חושב שעדיף לאמץ את ההמלצות כמו שהן
דני דנון:
     שאלו את חבר הכנסת אלקין מה הוא ממליץ לעשות, אז אני אומר שאפשר לנסות ליצור "קו גמיש"
דני דנון:
 אפשר לנסות ולהגיד שליועצים שהם יועצי שרים, יועצי חה"כים ואפילו יועצי מנכ"ל, שהן משרות אמון של נושא המשרה, תינתן להם האפשרות לצבור את התקופה הזאת בתקופה שאחר כך
דני דנון:
 זאת אומרת, בתוך התקופה המזכה, בשמונת החודשים האלה – מ-1
דני דנון:
6 עד 28
דני דנון:
8, תחשב להם את זה נגיד עד 28
דני דנון:
5, תן להם איזו תקופה כדי לצבור
דני דנון:
 זה הכול
אופיר כץ:
אני רוצה לעשות רגע הפסקה כדי להצביע על רוויזיות
אופיר כץ:
 מה יש לנו? יש עוד מי שרוצה לדבר, לא?
אלירן ברוך:
רק אני וזהו, דקה וזהו
אופיר כץ:
טוב, אז תסיים
אלירן ברוך:
אני עובד עם חבר הכנסת אריאל קלנר
אלירן ברוך:
 לצורך העניין, סתם דוגמה, אני עבדתי במוניציפלי לפני שבאתי לפה, עבדתי לפני זה בקמפיין ואז המשכתי לפה
אלירן ברוך:
 הייתי כאילו עובד מדינה, זה נעצר וחזרתי עוד פעם לעבוד פה, והיום כנראה שאין לי פתרון
אלירן ברוך:
 אני חושב שצריך לפתוח את זה, כי מן הסתם למה שאני – ואני מאמין שיש עוד הרבה אנשים כאלה שיצאו "קרחיים" מהסיפור הזה
אלירן ברוך:
      דבר שני, אם אתם רוצים לתת מענק, תנו מענק לכל מי שעובד פה היום, כמובן עם ההשלמה של תקופת הזמן הזאת, שישלימו לתקופת הזמן שחסרה לאנשים לשנה ובעוד חצי שנה יקבלו את המענק שכולם מקבלים
אלירן ברוך:
 זה נראה לי הגיוני ביותר, למה שיחסירו אותם
אופיר כץ:
אליסף, שמעת את ההערות
אופיר כץ:
 אמרת לי גם שהכוונה שלך היא שיהיו כמה שיותר יועצים, גם אלו שלפי ההגדרה, לפי ההסכם שנחתם עלולים למצוא את עצמם בחוץ
אופיר כץ:
 אז אני באמת מבקש ללכת לקראתם
אופיר כץ:
 אני רוצה גם - - -
זאב אלקין:
אבל זה דורש שינוי בהחלטה
אופיר כץ:
בסדר, אנחנו נצביע, הוא יעשה את - - -
זאב אלקין:
מה לוחות הזמנים של זה?
אופיר כץ:
מה לוחות הזמנים? עד החתימה?
זאב אלקין:
אופיר, אני שאלתי שאלה, למשל איזה אחוז מכלל היועצים הפרלמנטריים יהיו זכאים למענק - -
אופיר כץ:
הוא עוד לא יודע
זאב אלקין:
- - כי אפשר לעשות סימולציה הרי
אליסף אלעזר:
אנחנו לא יודעים את זה, זו עבודה שתיקח זמן
זאב אלקין:
אבל זה נתון שצריך לדעת אותו כשמאשרים
זאב אלקין:
 אפשר כרגע לאשר כמו שזה, אבל אני חושש שזה יזרוק את רוב המוחלט של היועצים החוצה, מהסיבות שנדונו פה, הבאנו כל מיני דוגמאות
זאב אלקין:
      לכן צריך להקציב לוחות זמנים, גם לקבל - - -
אופיר כץ:
לוחות הזמנים תלויים בנו? אם זה לא נחתם – אתם עדיין יכולים לדעת? כמה זמן אתם צריכים בשביל להבין מי זכאי ומי לא?
אליסף אלעזר:
אנחנו צריכים סדר גודל של חודש וחצי
זאב אלקין:
אז אפשר לחזור לדיון הזה ולבקש, אני מניח שתידרש פה פנייה לוועדה הציבורית לשקול לשנות את ההחלטה, כי ההחלטה כרגע מוציאה את רוב היועצים החוצה, מתוקף הסיבות שדיברנו
שרון ניר:
השאלה אם אנחנו לא באים לברך ויוצאים הפוך?
אופיר כץ:
ארבל, אנחנו יכולים להצביע עכשיו, לאשר את זה, ובעוד חודש וחצי להתכנס פה שוב?
ארבל אסטרחן:
אפשר, ולפנות לוועדה - - -
אופיר כץ:
נפנה בהתאם - - -
זאב אלקין:
כן, אנחנו נשמע את הדיווח - - -
אליסף אלעזר:
אני רוצה רק להדגיש שזה קצת יותר מורכב, מכיוון ש - - -
שרון ניר:
אבל למה אי-אפשר לאשר ואז לאשרר עוד פעם את הנוספים? שלא נפגע - - -
אופיר כץ:
לא, צריך עוד פעם את הוועדה, את לא יכולה בעצמך
זאב אלקין:
זה תהליך, גם הוועדה הציבורית צריכה להתכנס
זאב אלקין:
 אבל אני מציע שנקבע מראש - - -
שרון ניר:
אבל שלא נפגע בהם, נו באמת
זאב אלקין:
לכן אני מציע שנאשר ונקבע מראש מתי נקבל פה דיווח, נניח בעוד חודש וחצי
אופיר כץ:
	 אליסף, זה מקובל עליך?
זאב אלקין:
בספטמבר, זה לא יהיה חודש וחצי
אליסף אלעזר:
אני חושב שהדבר הנכון הוא לאשר את זה עכשיו
אופיר כץ:
נאשר את זה
זאב אלקין:
הצעתי לאשר את זה עכשיו
אליסף אלעזר:
אוקיי
אופיר כץ:
	 אליסף, נאשר את זה עכשיו, בעוד חודש וחצי תדווח לנו לגבי
אליסף אלעזר:
אין בעיה
אופיר כץ:
 אז אם כך, לפני ההצבעה אני רוצה להודות - - -
זאב אלקין:
אופיר, רק עוד משהו
זאב אלקין:
לא היית פה, ינון ישב פה בכיסא שלך
זאב אלקין:
 אני ביקשתי שבעתיד, כשיש דיון כזה על החלטות של הוועדה הציבורית, תזמינו את חברי הוועדה הציבורית לפה
זאב אלקין:
 הרי אין לנו סמכות לשנות, אנחנו רק פונים אליהם בבקשה לשנות, אז כשהם לא פה ולא חלק מהדיון - - -
אופיר כץ:
הם לא קיבלו זימון?
ארבל אסטרחן:
- - - אני שאלתי אותם האם הם רוצים להגיע
זאב אלקין:
זה לא עניין של "רוצים", אני חושב שצריך לזמן אותם לפה
זאב אלקין:
 אתה כיו"ר ועדה צריך לזמן אותם כשיש דיון על ההמלצות שלהם
אופיר כץ:
אני גם מקבל את ההמלצות שלהם במייל, אין לי שום - - -
זאב אלקין:
אז לכן אני מציע גם לך
אופיר כץ:
כן, אתה צודק, בסדר
אופיר כץ:
     לפני ההצבעה אני רק רוצה להודות ליועצת לילך זמר טוב מהוועד, שבאמת עשתה עבודה ולא עזבה את האירוע הזה, בשביל היועצים
אופיר כץ:
 אז שאפו, לילך
אופיר כץ:
      אם כך, מי בעד המלצת הוועדה? מי נגד? מי נמנע?
אופיר כץ:
	 ההמלצה אושרה פה אחד
אופיר כץ:
	 עכשיו נעבור לרוויזיות
אופיר כץ:
 הרוויזיה הראשונה היא על בקשת יושב-ראש הכנסת
אופיר כץ:
      בבקשה, חבר הכנסת אלקין, אתה רוצה לנמק?
נועה בירן-דדון:
תגיד מה בקשת היושב-ראש
אופיר כץ:
	 הבקשה היא להוסיף שני ימי ראשון, ימי מליאה, ב-23 לחודש וב-30 לחודש
זאב אלקין:
אני חושב שהפרקטיקה הזאת שהולכת ומתגברת, של שימוש בימי ראשון לצורך כינוסי מליאת הכנסת, היא לא נכונה, היא בהיקפים מוגזמים
זאב אלקין:
 שומרים את זה רק למקרי קיצון
זאב אלקין:
      לא ראיתי פה הסבר משכנע למה זה מקרה קיצון כזה, בטח לגבי שני ימי ראשון
זאב אלקין:
 גם בפעם הקודמת כשאישרנו שני ימי ראשון בסוף לא נזקקנו להם, אז בכלל עשינו מעצמנו חוכא ואיטלולא
זאב אלקין:
     לכן אני מציע לקבל את הרוויזיה, ואם אתם צריכים יום ראשון – תבחרו איזה משניהם, נאשר ונסתפק בזה
אופיר כץ:
 אם כך, מי בעד הרוויזיה? שניים
אופיר כץ:
אם כך, הרוויזיה הוסרה
אופיר כץ:
הרוויזיה הבאה על בקשת הממשלה להקדמת הדיון בהצעת חוק שירות המדינה (תיקון מס' 20) (הצהרת אמונים למשרת ראש נציגות דיפלומטית או קונסולרית), התשפ"ג-2023, מ/1648, לפני הקריאה הראשונה
אופיר כץ:
     בבקשה, חבר הכנסת אלקין
זאב אלקין:
לא הוצגה פה בדיון שום הצדקה שמסבירה את הדחיפות באישור החוק, ואפילו חברי הכנסת מהקואליציה שישבו פה בסופו של דבר אמרו שכל מה שרוצים זה להעביר את זה בקריאה הראשונה
זאב אלקין:
 אם רוצים להעביר את זה בקריאה הראשונה – יש עוד שבועיים, לא חייבים לעשות את זה - -
עמית הלוי:
נעשה בקריאה שנייה ושלישית
זאב אלקין:
- - באמצעות המנגנון של פטור מחובת הנחה, יש עוד מספיק זמן להעביר את החוק בדרך הרגילה
זאב אלקין:
 אין פה שום דחיפות שהוצגה באיזושהי דרך, ולכן אני חושב שזה שימוש ממש לא נכון בפטור מחובת הנחה
זאב אלקין:
      אם משרד החוץ רצה להעביר את החוק, היה לו את כל הזמן שבעולם להביא אותו במסגרת כנס הקיץ, לא היו צריכים לחכות לסוף הקיץ
זאב אלקין:
 אני ראיתי הכרזות בתקשורת של שר החוץ בכיוון הזה כבר לפני חודשים
זאב אלקין:
 מחכים עד הרגע האחרון ואז באים כאילו בזה תלוי מצב המדינה
זאב אלקין:
      המצב המדיני של מדינת ישראל הוא כל כך גרוע, שאני חושב שיש לשר החוץ במה לעסוק חוץ מהעניין הזה
זאב אלקין:
 הוא יכול להוציא לדרך את ראשי הנציגויות מבלי להזדקק לפטור מחובת ההנחה הזה
זאב אלקין:
אני מזכיר לאדוני על בקשתי להתייעצות סיעתית לפני ההצבעה על הרוויזיה, כי לא נתת לי התייעצות סיעתית לפני ההצבעה
זאב אלקין:
      ביקשתי התייעצות סיעתית ולא נתת, אז עכשיו - - -
אופיר כץ:
ביקשת אחרי שיצאתי להצבעה, זה לא שלא נתתי
זאב אלקין:
אז הינה, עכשיו תיתקע איתי פה
אופיר כץ:
אין בעיה, יש לי זמן עד 12, הכול טוב
אופיר כץ:
     ב-11:28 הצבעה על הרוויזיה
אופיר כץ:
	 אם כך, אנחנו עוברים להצבעה
אופיר כץ:
 מי בעד הרוויזיה? אחד
אופיר כץ:
	 אם כך, גם הרוויזיה הזו הוסרה
אופיר כץ:
      אנחנו נצא להפסקה
אופיר כץ:
 לגבי ההמשך – נעדכן אתכם לפני לגבי מתי אנחנו מתכנסים
זאב אלקין:
	 אבל בהתראה סבירה, לא בהתראה של - - -
אופיר כץ:
מידתית
אופיר כץ:
 לא משתמשים יותר ב"סבירה"
זאב אלקין:
זה עוד לא עבר בקריאה שנייה ושלישית
אופיר כץ:
חצי שעה
זאב אלקין:
אני מבין שבממשלה לא סבירה ובקואליציה לא סבירה, לא משתמשים בשום החלטה סבירה
אופיר כץ:
אם סביר או לא זה העם בוחר, לצערכם
משה מרון:
שלום לכולם, אני מתכבד לפתוח את ישיבת ועדת הכנסת
משה מרון:
 היום יום ראשון, כ"ו מנחם אב, התשפ"ג, 13 באוגוסט 2023
משה מרון:
 הנושא הראשון: בחירת ממלא מקום ליושב-ראש הכנסת בעת היעדרו מהארץ
משה מרון:
 בבקשה, מזכיר הכנסת
דן מרזוק:
תודה רבה, אדוני היושב-ראש, יושב-ראש הכנסת עתיד לצאת מהארץ במועדים שונים במהלך פגרת הקיץ בתאריכים שמופיעים לפניכם
דן מרזוק:
 למען הפרוטוקול אומר את התאריכים
דן מרזוק:
      1
דן מרזוק:
 מיום שני, כ"ז באב התשפ״ג -  14 באוגוסט 2023, ועד ליום שלישי, ה׳ באלול התשפ״ג - 22 באוגוסט 2023
דן מרזוק:
     2
דן מרזוק:
	ממוצאי שבת, י״ז באלול התשפ״ג - 2 בספטמבר 2023, ועד ליום שלישי, י״ט באלול התשפ״ג - 5 בספטמבר 2023
דן מרזוק:
     3
דן מרזוק:
	מיום שלישי, י״א בתשרי התשפ״ד - 26 בספטמבר 2023, ועד ליום שישי, י״ד בתשרי התשפ״ד - 29 בספטמבר 2023
דן מרזוק:
     בהתאם להוראות סעיף 20א לחוק-יסוד: הכנסת, מבקש היושב-ראש, שוועדת הכנסת תאשר כי בעת היעדרו מהארץ, ימלא את מקומו סגן ליושב-ראש הכנסת, והוא מציע למנות כממלא מקומו את סגן יושב-ראש הכנסת, חבר הכנסת אוריאל בוסו
משה מרון:
מישהו רוצה להתייחס? נעבור להצבעה
משה מרון:
 מי בעד?
משה מרון:
אושר
משה מרון:
פה אחד
משה מרון:
 מאושר
משה מרון:
הצעת חוק אמנת הבנק האסייני לפיתוח, התשפ"ג-2023
משה מרון:
 יש המלצות
משה מרון:
 ההמלצה של הלשכה המשפטית להעביר את זה לוועדת הכספים
משה מרון:
 בבקשה התייחסות
משה מרון:
      נעבור להצבעה
משה מרון:
 מי בעד להעביר לוועדת הכספים?
משה מרון:
אושר פה אחד
משה מרון:
<< נושא >> הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג-2023, פ/3349/25 << נושא >>
משה מרון:
נעבור לנושא הבא: הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג-2022, של שני חברי כנסת – יונתן מישרקי, מספרה 3349/25
ארבל אסטרחן:
פקודת העיריות נדונה בוועדת הפנים
ארבל אסטרחן:
 לא רק זה, אלא ששתי ההצעות האלה הן הצעות פרטיות שהוצמדו להצעה פרטית נוספת שהייתה במליאה בקריאה הראשונה, והיא הוכנה בוועדת הפנים, וחוזרת לוועדת הפנים
ארבל אסטרחן:
 ולכן, הן צריכות ללכת ביחד, והוועדה תמזג אותן
משה טור פז:
אני רוצה להתייחס, אדוני היושב-ראש, אני חייב לומר ההצעה הזו, יש ביטוי שאומר – הצדק או השטן נמצא בפרטים הקטנים
משה טור פז:
 הצעת החוק הזו יש לה פוטנציאל להיות הצעה טובה, חברי, חבר הכנסת מישרקי העלה אותה, וגם חבר הכנסת בוסו
משה טור פז:
 יחד עם זאת, היא גם הצעה שיכולה להיות רעה מאוד
משה טור פז:
 הרעיון שבו בעצם המימון של רשויות מסוימות בישראל יהיה באמצעות רשויות אחרות, יש בו הרבה מאוד בעיות
משה טור פז:
 שיטת המס שלנו עד היום, עד החוק הזה עובדת אחרת
משה מרון:
בגלל זה מעבירים את זה לוועדה
משה מרון:
אני מסכים איתך שיש מקום לדון
משה טור פז:
זה משליך על הדרך שבה אני מתייחס בהבאה לוועדה
משה טור פז:
 אני שוב אומר, שיטת המס של ישראל עד היום בעצם אמרה כשאנחנו רוצים לעזור לרשות מקומית או לחילופין לקחת ממנה יותר, כול ההתדיינות היא באמצעות השלטון המרכזי
משה טור פז:
      מה שההצעה הזאת עלולה לעשות, ושוב, זה נמצא בפרטים היא לייצר מצב של רשות מול רשות
משה טור פז:
 רשות מול רשות זה דבר שעד היום לא התקיים בישראל, למעט, בנושא ועדת גבולות וגם הוא חידוש שאני בעדו, אבל כאמור הדרך של הביצוע הוא הבעייתי
משה טור פז:
 הרעיון שבה רשות עשירה, במרכאות, מממנת רשות ענייה בישראל, הוא רעיון לא פשוט, ואכן, שמענו פה בוועדה בדיונים שהתקיימו על החוק הזה לא מעט התנגדויות אולי בעיקר מטעם שאמרו חלק מהרשויות – אני, למשל, רשות ענייה עם אזרחים עשירים, כולנו מכירים את המציאות הזו, אני רשות שמצליחה בצעדים קשים לגבות הרבה ארנונה מהתושבים שלי, או יצרתי ארנונה עסקית, ונכון שאתם באים ואומרים לי שהצעת החוק אומרת רק מכאן ואילך, לא בדיעבד, אבל אתה משנה לי את כל התמהיל של איך אני אעבוד מכאן ואילך
משה טור פז:
 בוא נזכור שיש עוד חודשיים וחצי בחירות לרשויות המקומיות מכל האירוע הזה גם מתערבב שלא ברצוננו, זה לא היה חייב להיות כך, אבל יצא ככה
משה טור פז:
 אני מוסיף ואומר כאן, שלהצעת החוק הזו יכולות להיות השלכות מרחיקות לכת על הדרך שבה ינהלו רשויות מקומיות את התכנון שלהן
משה טור פז:
 כי יכולה רשות מקומית, וזה נשמע אבסורד, אבל לבוא ולומר – לא משתלם לי החל מהיום לבנות אזורי תעשייה, מה שעד היום אנחנו כמדינה מאוד עודדנו אותם לטובת ארנונה עסקית, כי מכאן ואילך הדלתה שתגיע תלך למישהו אחר
משה טור פז:
 ועוד אבסורדים – כשאתה משנה את תנאי המשחק, להבדיל, זה מה שאנחנו רואים עם הרפורמה המשפטית, אתה משנה את תנאי המשחק, הכול משתנה
משה טור פז:
 וחלק מהדברים שכל הנחות המוצא היו עד היום מסוימות משתנות
משה מרון:
אני רוצה שחבר הכנסת התייחס לגופו של עניין
משה מרון:
 הדיון פה הוא לגבי לאיזו ועדה להעביר
משה מרון:
 בואו נהיה ממוקדים
משה מרון:
 אבל הנושא הזה של דיונים, קודם כל, זה לא דבר חדש
משה מרון:
 כל הנושא הזה של החלפות שטחים בין עיריות, כבר היו דברים מעולם ומחפשים איזושהי יעילות
משה מרון:
 אבל עוד פעם, אני חוזר לנקודה הראשונה
משה מרון:
 אני לא רוצה להיכנס לדיון לגופו של עניין
משה מרון:
 אני לא שומע ממך התנגדות להעביר את זה לוועדה
משה טור פז:
קודם כל הטכני הוא חלק גדול ממה שאנחנו עושים פה בכנסת
משה טור פז:
 כלומר, המהות שלנו נקבעת
משה מרון:
מסכים
משה מרון:
 השאלה איפה, באיזה שולחן?
משה טור פז:
היות וחבריי כאן יושבים מסיעת ש"ס, אני רוצה להביא פה דוגמה למקרה שבו אנחנו, הכנסת, עשינו פאול, הוא לא היה פאול טכני, פאול מהותי, אבל אנחנו משלמים אותו עד היום מתחום שהוא קרוב לליבי, והוא גם תחום המומחיות שלי, זה תחום החינוך
משה טור פז:
 חבר הכנסת היום שר הרווחה יעקב מרגי, הוביל את ועדת החינוך במשך תקופה לא קצרה בדיונים על נושא החינוך המיוחד
משה טור פז:
 הדרך לגיהינום רצופה כוונות טובות, והדיון היה איך משלבים את ילדי החינוך המיוחד בחינוך הרגיל
משה טור פז:
 התקיימו עשרות דיונים בוועדת החינוך, נעשה תיקון לחוק החינוך המיוחד
משה טור פז:
 אנחנו נמצאים בסך הכול חמש שנים אחרי הדיונים האלה, הם התקיימו ב-2018, 2019
משה טור פז:
 כשאני הגעתי ב-2020, 2021, מרגי אמר - יש פה תיקוני כיוון, ואני עוד לא בטוח מה ואם עשינו נכון או לא
משה טור פז:
      אנחנו היום מצטערים על התיקון הזה
משה טור פז:
 לקחנו את פנינת החינוך המיוחד, ובמילים עדינות החרבנו אותה על תיקוני חקיקה שעשינו כאן לכנסת
משה טור פז:
 עכשיו, למה אני אומר את זה? כי תחום הארנונה, ובמיוחד הארנונה העסקית הוא תחום מאוד עדין
משה טור פז:
 אני רוצה לוודא שהוועדה שמקבלת את האחריות על הכנת החוק הזה - אני אומר שוב, אני לא בטוח שהוא חוק טוב, יכול להיות שהוא מיותר
משה טור פז:
 אבל גם אם נגיד הוא ייחקק, אז שפרוצדורה ראויה, כי תהיה פרוצדורה ראויה
משה טור פז:
 יינתנו מספיק דיונים ענייניים, לא כוחניים לגופו של עניין, ותידון השאלה האם אנחנו עושים פה מהלך נכון היא קריטית
משה טור פז:
      סליחה, אני מביא דוגמה
משה טור פז:
 הבוקר היה אמור להיות דיון בוועדת חוקה על מה שנקרא חוק הרבנים, שגם, שוב, חברי חתום עליו, בעיניי, חוק גרוע בתצורתו הנוכחית
משה טור פז:
 שוב, במצבים מסוימים, אותו חוק יכול להיות חוק טוב
משה טור פז:
 כרגע, בעיניי חוק גרוע שיגרום נזק יותר מתועלת
משה טור פז:
       הוועדה היא הממלכה בה דנים בפרטים
משה טור פז:
 עכשיו, בוועדת חוקה כיום לא מתקיים דיון רציני מספיק לטעמי, כמו שלא התקיים דיון רציני מספיק בעילת הסבירות
משה טור פז:
 ולכן השאלה באיזו ועדה זה ידון, והאם יו"ר הוועדה ידון בה בתהליך ראוי, בנפש חפצה, היא קריטית בעיניי להצלחה
משה מרון:
אני מסכים עם כל מילה שאמרת, בפרט, לסייפא
משה מרון:
 אני מכיר את יושב-ראש הוועדה שאני רוצה להמליץ להעביר אליו, לא אני, אלא לגופו של עניין
משה מרון:
 יש לו ניסיון רב בתחום המוניציפלי, ולכן, אני מסכים, דווקא להיפך
משה מרון:
 כל מה שאמרת מדבר אל ליבי, כי אני מאמין שצריך לרדת לקטנות, אשרי האדם המפחד תמיד, זו בדיוק הנקודה לחשוב קדימה ולראות מה יכולות להיות ההשלכות של העניין
משה מרון:
 אני חושב שכל הצעת החוק הזו, לא רק זה, כל חוק, אין לי התנגדות, אבל זו בדיוק הסיבה שאנחנו רוצים להעביר את זה לוועדה המתאימה
משה מרון:
      בבקשה, חבר הכנסת מישרקי
יונתן מישרקי:
חברי, חבר הכנסת טור פז, זה לא חדש
יונתן מישרקי:
 ועדות גיאוגרפיות במשך שנים רבות מקיימות את העבודה שלהן בחלוקת הכנסות וגבולות ושטחים, זה לא נושא חדש
יונתן מישרקי:
 ועדות מקצועיות לחלוטין, ללא ערבוב פוליטי כזה או אחר
יונתן מישרקי:
 זו נקודה אחת
יונתן מישרקי:
 דבר שני, מדובר פה בסך הכול על מנדט שיהיה לוועדה אפשרות לדון, לא קבלת החלטה כרגע על העברה של כסף מרשות X ל-Y
יונתן מישרקי:
 מדובר פה במנדט שהשר יוכל לתת מנדט לוועדה לדון
יונתן מישרקי:
      אנחנו מדברים פה באירוע שהוא מתבקש, כי אזורי התעשייה האלה שאנחנו מדברים עליהם ניזונים בדרך כלל כלכלית גם מאותם תושבים שנמצאים בערים סמוכות שהן מפרנסות ומכלכלות אותם אזורי תעשייה, ומין הצדק הטבעי, ומין הצדק החלוקתי יהיה שאותה רשות גם כן תוכל להכניס כסף מאותו אזור תעשייה פעיל, כאשר אין ביכולתם להקים אזורי תעשייה
יונתן מישרקי:
 יש המון רשויות
משה טור פז:
עם 90% מדבריך אני מסכים
משה טור פז:
 רק פתחת ואמרת – זה לא פוליטי
משה טור פז:
 זה הכול פוליטי
משה טור פז:
 אנחנו בממלכת הפוליטי
משה טור פז:
 המקום הזה הוא פוליטי
משה טור פז:
 קשה להיתמם עם זה שהוא פוליטי
משה מרון:
אני מסכים עם שניכם
משה מרון:
 זה מעניין
יונתן מישרקי:
אני מגיע ממשרד הפנים
יונתן מישרקי:
 אני שנים רבות הייתי בלשכתו של השר דרעי, ואני יודע איך הדברים עובדים
יונתן מישרקי:
 הוועדות האלה נטולות החלטות פוליטיות
יונתן מישרקי:
 יושבים שם נציגי הרשויות המקומיות, יושבים שם נציגי ציבור
יונתן מישרקי:
 יושבים שם נציגי היועץ המשפטי, כל הרובד, זה גם לא החלטות שמתקבלות בהינף יד
יונתן מישרקי:
 שומעים את כולם ויש פרוטוקולים
משה מרון:
אני חושב שאתה מקדים את המאוחר
יונתן מישרקי:
דרך אגב, זה חוק שכבר עבר בקריאה ראשונה בכנסות קודמות
יונתן מישרקי:
 ולכן, אנחנו מבקשים להעביר לוועדת הפנים, כדי ששם נדון ונשמע את מה שיש לך לומר
יונתן מישרקי:
 דרך אגב, אם  ישנם סייגים כאלה ואחרים, אתה תוכל להגיד אותם
משה טור פז:
דרך אגב, היה פה מרכז השלטון המקומי, שהוא לא שייך לצד הפוליטי - - -
משה מרון:
חבר הכנסת מישרקי, אני חושב שאתה לא חולק עליו, והוא לא חולק עליך
משה מרון:
 שניכם אומרים אותו דבר
משה מרון:
 אתה אומר שיש מקום לדון וצריך לדון
משה מרון:
 הוא אומר שיש מקום וצריך לדון
משה מרון:
 אשר על כן, אנחנו מציעים עכשיו להעביר לוועדת הפנים
משה טור פז:
יש לי גם הצעה
משה טור פז:
 אני מציע שנשמע את חברתי שרון ניר
משה טור פז:
 ואז אני אציע